དོན་གནད་དང་བོ་ནི།སུམ་ཅུ་བའི་མཆོད་བརྗོོད་དུ།སྡེབ་སྦྱོར་ལེགས་མཛད་མཁས་རྣམས་དང་།།བླ་མ་ལ་ཡང་ཕྱག་འཚལ་ཞེས་པའི་ཚིག་དོན་འགྲེལ་སྐབས།དེ་ཡང་ཡི་གེ་ཕན་ཚུན་རྣམ་དབྱེ་ཚིག་ཕྲད་རྐྱེན་ལ་སོགས་པའི་དབང་གིས་བསྒྱུར་བ་དང་།དབྱི་བའི་རྣམ་འགྱུར་གྱི་སྒོ་ནས་སྡེབ་ཅིང་སྦྱོར་བས་སྡེབ་སྦྱོར་ཏེ།ཞེས་པའི་དབྱི་བའི་རྣམ་འགྱུར་ཞེས་པ་ཕྱིས་ཀྱི་པར་མ་ཁག་ཏུ་དབྱེ་བའི་རྣམ་འགྱུར་ཞེས་འགྲེང་བུ་ཅན་དུ་བཅོས་འདུག་ལ།དེ་ལ་བརྟེན་ནས་ཕྱིས་སུ་མཁས་པ་མང་བོས་འཆད་ཁྲིད་ཀྱི་སྐབས་སུའང་དེ་ཁོ་ནར་འཆད་ཀྱིན་འདུགའདི་ནི་སྐད་ཆ་ཆུང་ཆུང་བྱས་ན་གུག་གུ་དང་འགྲེང་བུའི་ཁྱད་པར་ཙམ་ཞིག་རེད་མོད།སྐབས་འདིའི་པྲ་ཏིའི་དགོངས་པ་དངོས་རྟོགས་འདོད་ན་ངེས་པར་གུག་འགྲེང་གཉིས་མ་ནོར་བར་དགོས་པ་རེད།